stanford-oval/wikipedia huggingface dataset:
חברים על הכוונת: להפחיד את הדוב

| --- | --- |

כרזת הסרט בעברית
 בימוי:  דייוויד פיס
 תסריט:  קרלוס קוטקין
 מדבבים:  וויל טאונסד, דוני לוקאס, מליסה סטארם, בריאן דראמונד, לי טוקר, פיטר קלאמיס, טרבור דוואל, לורן קארדינל, גרי צ'אק, קת'לין בר, שאנון צ'אן-קנט, מאדי טיילור, פרנק ולקר
 מדבבים בעברית:  סער בדישי, אוהד שחר, ניצן זיצר, קארין היימן, עמי מנדלמן, גלעד קלטר, גדי לוי, לירון ברנס, גבריאלה לואיס
 מוזיקה:  רופרט גרגסון-ויליאמס 
 מדינה:  ארצות הברית
 חברת הפקה:  סרטי סוני הנפשה
 חברה מפיצה:  סרטי קולומביה
 שיטת הפצה:  וידאו על פי דרישה, direct-to-video 
 הקרנת בכורה:  טורקיה18 בדצמבר 2015 ארצות הברית8 במרץ 2016
 משך הקרנה:  85 דקות
 שפת הסרט:  אנגלית
 סוגה:  סרט חבר'ה, סרט אנשי זאב, סרט לכל המשפחה, סרט קומדיה 
 תקציב:  5.5 מיליון דולר
 הכנסות:  1.8 מיליון דולר
 סרט קודם:  חברים על הכוונת 3
 אתר רשמי
 דף הסרט ב־IMDb
 
חברים על הכוונת: להפחיד את הדוב (באנגלית: Open Season: Scared Silly) הוא סרט הנפשה ממוחשבת של חברת סרטי סוני הנפשה. הסרט הופץ ישירות ל-DVD בשנת 2015. בסרט זה לא מופיעות הדמויות מתוך שני סרטי ההמשך הקודמים, "חברים על הכוונת 2" ו"חברים על הכוונת 3".
תקציר העלילה

אליוט מספר את האגדה המספרת על איש-זאב שחי ביער. אולם דוב הגריזלי בוג מבוהל מהרעיון ומסרב לצאת למחנה הקיץ המסורתי יחד עם חבריו עד שיידע בוודאות כי האיש-זאב אינו שם. אליוט וחבריו מנסים לעזור לבוג להתמודד עם פחדיו, כדי שיוכלו להמשיך ליהנות ביחד. באותו זמן הצייד שו (מהסרט הראשון) חוזר ופתח בשנית את עונת הצייד,  כשהחיות בשמורה בסכנה, בוג, אליוט ומר נקניק יצאו כדי לחקור את התעלומה על איש הזאב, והובילו לסגירת עונת הצייד.
ראו גם

חברים על הכוונת (סדרת סרטים)
חבורת כירכוכ

חבורת כירכוכ (בערבית: جماعة كركوك; תעתיק מדויק: ג'מאעת כּרכּוכּ) הייתה חבורה ספרותית שקיבצה משוררים, סופרים, מחזאים ואמנים פלסטיים בני העיר כירכוכ, בצפון עיראק.
החברים בחבורה, כורדים, טורקמנים, ערבים ואשורים הכירו בשנות לימודיהם בבית הספר בעיר ובפעילות המפלגה הקומוניסטית בכירכוכ ונהגו להיפגש בבתי קפה ובספריה העירונית כדי לקרוא יחד מספרות העולם וכן לקרוא ולבקר זה את כתביו של זה.
החבורה, ובעיקר המשוררים שיצאו ממנה, נודעו כבר מראשית דרכם כפורצי-דרך בכתיבת השירה הערבית המודרנית והיו מזוהים ככמה מן המחדשים המרכזיים של כתיבת השירה המודרנית בערבית, החופשיה לחלוטין ממשקל, מחרוז וממבני שירה מסורתיים.
כל המשוררים בחבורה עזבו לימים את עיראק בשל פעילותם הפוליטית והתנגדותם לשלטון מפלגת הבעת' העיראקית והיו מוכרים במקומות גלותם השונים ככמה מגדולי המשוררים של השירה הערבית במאה ה-20.
על משוררי החבורה נמנו סרגון בולוס, פאדל אל-עזאווי, סלאח פאיק, ג'אן דמו, מואייד א-ראווי, האב יוסף סעיד, אנוור אל-גסאני ואחרים.
הערות שוליים

↑  סלאח פאיק, דבר לא יצילני מן הבדידות, תל אביב: קשב לשירה, 2021, עמ' 189–191, מסת"ב 978-965-531-257-7
↑  אסתר אטינגר, גלות מזהרת, באתר מַעְלָה: כתב עת לביקורת, ‏ספטמבר 2021
↑  עידן בריר, 'כמוסת מקום':על מקומה של 'חבורת כרכוכ' בשירה המודרנית בעיראק ובעולם הערבי, ננופואטיקה 17, 2019, עמ' 95-99
↑  חבורת כרכוכ (עמ' 64-69), באתר עתון 77 (בתוך לקסיקון הספרות העברית החדשה)
חברים לרצח

| --- | --- |

עטיפת ה-DVD של הסרט
 בימוי:  דני בויל 
 הופק בידי:  אנדרו מקדונלד 
 תסריט:  ג'ון הודג' 
 עריכה:  Masahiro Hirakubo 
 שחקנים ראשיים:  יואן מקגרגור כריסטופר אקלסטון קרי פוקס קן סטוט
 מוזיקה:  סיימון בוזוול 
 צילום:  בריאן טופנו 
 מדינה:  הממלכה המאוחדת 
 חברה מפיצה:  פוליגראם
 שיטת הפצה:  וידאו על פי דרישה 
 הקרנת בכורה:  6 בינואר 1995
 משך הקרנה:  89 דקות
 שפת הסרט:  אנגלית 
 סוגה:  סרט פשע, סרט קומדיה שחורה, סרט אימה 
 תקציב:  2,500,000 דולר (הערכה)
 הכנסות באתר מוג'ו:   shallowgrave
 סרט הבא:  טריינספוטינג 
 דף הסרט ב־IMDb
 
חברים לרצח (באנגלית: Shallow Grave; בתרגום חופשי: "קבר רדוד") הוא סרט קולנוע בריטי משנת 1995. הסרט, שהוא שילוב של קומדיה שחורה ומותחן פסיכולוגי, הוא סרט הבכורה של דני בויל כבמאי. הוא גם מציג את התפקיד הראשי הראשון של יואן מקגרגור, שהיה אז עדיין אלמוני, ומהווה את תחילת שיתוף הפעולה בין השניים שנמשך לאורך מספר סרטים.
סמדר שרת

| --- | --- |

 לידה:  27 ביוני 1957 (בת 67) נווה ים, ישראל 
 מדינה:  ישראל 
 עיסוק:  משוררת, מנחת סדנאות
 מקום לימודים:  מקיף א' אשדוד 
 
סמדר שרת (נולדה ב-27 ביוני 1957) היא משוררת, עורכת, עיתונאית, מחזאית ומנחת סדנאות כתיבה ישראלית.
ביוגרפיה

שרת נולדה ב-27 ביוני 1957 בקיבוץ נווה ים לרנה, אמנית ומורה לאמנות, ולשלמה, ימאי. היא גדלה והתחנכה באשדוד, למדה בבית הספר היסודי "גאולים" ולאחר מכן בבית ספר תיכון מקיף א' במגמה ספרותית. הייתה פעילה בתנועת הנוער "המחנות העולים" כחניכה ומאוחר יותר כמדריכה. את שירותה בצה"ל השלימה בגרעין נח"ל בקיבוץ משגב עם, בין השנים 1975–1977, כמדריכת ילדים ונוער וקומונרית במחנה הרצליה.
שרת היא בוגרת תואר ראשון בחינוך ותולדות התיאטרון מהאוניברסיטה העברית (1981), ותואר שני בכתיבה ספרותית מהמחלקה לספרות עברית באוניברסיטת בן-גוריון בנגב (2014). בנוסף, סיימה לימודי תעודה בהנחיית קבוצות במכון להנחיית קבוצות בשילוב אמנויות באוניברסיטת בר-אילן וכן בתעודת הוראה בתיאטרון מאוניברסיטת תל אביב. בשנת 2004 השתתפה בקורס להכשרת מנחים לסדנאות כתיבה של מתא"ן (מפעל תרבות ואמנות לנוער) של החברה למתנ"סים.
קריירה מקצועית > שירה

שיריה הראשונים של שרת פורסמו בעיתון 77 בשנת 1988. מאז היא פרסמה שירים גם במוסף "משא" של העיתון "דבר", במוסף הספרות של "ידיעות אחרונות" וב"גלריה" של "הארץ".
קריירה מקצועית > סיפורים קצרים ומחזות לבני נוער

נוסף על שיריה, פרסמה שרת גם מספר סיפורים קצרים, וכן מחזות לבני נוער ("פיגארו לו פיגארו לה", "הקורמורן האחרון", "פגישת מחזור").
קריירה מקצועית > כתיבה עיתונאית

בין השנים 1986–1992 היא עסקה גם בכתיבה עיתונאית, בעיקר בנושאי תרבות, ופרסמה כתבות ב"אפיריון", "הארץ", "במחנה", "עולם האשה" ו"ירחון נעמת".
קריירה מקצועית > הנחיית סדנאות כתיבה

לצד פועלה בשדה השירה בישראל, שרת פועלת גם לקידום ולהנגשת השירה והמילה הכתובה לקהלים ולקהילות נוספות במסגרות שונות, פרטיות וציבוריות. בשנים 1987–1988 הנחתה סדנאות כתיבה מטעם המרכז ישראלי לבימות חובבים במשרד החינוך (מיל"ב) וכן מטעם עיריית חולון, במסגרת חוגי העשרה למחוננים (1993–2004).
בשנים 1994–1996 הנחתה פרויקטים בתחום הכתיבה המשלבים מבוגרים עם מוגבלות שכלית עם תלמידי תיכון ברחובות.
בין השנים 2008–2009 הנחתה את פרויקט "סיפור נולד" בתיכון מקיף ד' באשדוד מטעם משרד החינוך וסדנת כתיבה לילדי מועדון אקי"ם באשדוד מטעם קבוצת "כתובת" הירושלמית.
שרת משתתפת פעילה בתוכניות חינוכיות שונות בעיר מגוריה, אשדוד, וכן מנחה ועורכת ערבי תרבות בעיר.
בין השנים 2015–2016 הנחתה סדנאות כתיבה לתלמידי ד'- ו' במסגרת התוכנית "אשדוד בסימן קריאה", מטעם מנהל החינוך בעיריית אשדוד ומחוז דרום של משרד החינוך. החל משנת 2016 2016-23, היא מלווה ומנחה סדנת כתיבה במרכז החברתי של עמותת "אנוש" (למתמודדי נפש) סניף אשדוד.
בשנת 2019 הנחתה תהליך כתיבה עם נשות אופקים ויזמה תערוכת שירה בשם "מדברות גלויות", במסגרת פסטיבל מדרום מטעם המחלקה לתרבות במכללה האקדמית ספיר.
קריירה מקצועית > ערבי משוררים

בשנים 2017–2018 ערכה והנחתה את פאנל המשוררות "אמאל'ה" במסגרת פסטיבל "ימי שירה במדבר", ושני אירועים במסגרת פסטיבל אַשְׁדּוֹדָשִׁירָה – ערב "משוררים ואשדודית" ו"עד הלום - שירה אשדודית חברתית", בהשתתפות משוררים אשדודים. בשנת 2019 ערכה והנחתה את הערב "לשורר בין דימונה לאשדוד" במסגרת פסטיבל אַשְׁדּוֹדָשִׁירָה, ובשנת 2020 ערכה והנחתה את "שתי מ[א]יות וסמדר אחת" במסגרת פסטיבל אַשְׁדּוֹדָשִׁירָה.
קריירה מקצועית > הפקה ועריכת ספרים

בשנים 2015-2016 הפיקה שרת וערכה את הספרים "היו כאן רק חולות" ו-"האוצָר שֶבַּלֵּב".
פעילות ציבורית בתיאטרון

בנוסף על פעילותה בתחום הכתיבה והשירה, עסקה שרת גם בתיאטרון. בין השנים 1989–1993 הייתה חברה בוועדת הרפרטואר של מדור התיאטרון בעמותת "אמנות לעם" בשיתוף משרד החינוך. כמו כן הייתה שותפה להקמת תיאטרון ספריה במרכז הקהילתי ע"ש פירסט באור יהודה, בשיתוף עם רינה סופר, מנהלת הספריות.
ספריה

אור על-פני תהום: שירים – תל אביב: ירון גולן, תשנ"א 1991.
עכשיו כשאלוהים מזיע: שירים – תל אביב: ירון גולן, תשנ"ב 1992.
שמחת הקיקיון: שירים – תל אביב: תג, תשנ"ו 1996.
בת הירח: שירים – תל אביב: י' גולן, תשס"ג 2003.
אנטומיה של לב שלם: שירים – תל אביב: ספרי עיתון 77, 2008.
אם לא היה פה מעקה הייתי עפה: שירים – תל אביב: ספרי עיתון 77, תשע"ו 2016.
עד הקיץ הבא: שירים – אשדוד, הוצאה עצמית, 2019
זאת עיר (מבחר שירים עם ציורים של רפי פרץ) לופה, 2020
סבא יהודה, ספר ילדים, לופה, 2021
אוחזת בחיים בתאווה, (מבחר שירים וחדשים עם ציורים) לופה, 2021
ספריה > ספרי שירה שערכה

יניב קקון, שכונה, תל אביב: ספרי עיתון 77, 2010 (זוכה פרס רמת-גן)
גליה צורי, שיגרת חירום – יומן על ציר הכיסופים, החממה הספרותית של סטימצקי, 2013
עוזי הרלינג, הלום תקווה, ספרי עיתון 77, 2015
ד"ר אלי כהן, פרנויה, ספרי עיתון 77, 2015
ניסים ברכה, אני ניסים ברכה כותב שירה, ספרי עיתון 77, 2015
טלי רהב, "ילד בלונדיני ימינה", תל אביב: ספרי עיתון 77, 2018
רחלי ארנון, הבטחתי להיות, מתן אמנויות הוצאה לאור, 2019
ניסים ברכה, לכבוד מערכת שעות נוספות, ספרי עיתון 77, 2020
נעם גבע, פתאום כוכבים, ספר הייקו, הוצאה עצמית, 2021
ד"ר אלי כהן, עכירות נסבלת, ספרי עיתון 77, 2021
פרסים והכרה

1992 - פרס רחל על ספרה השני, "עכשיו כשאלוהים מזיע"
2004 - פרס מקרן תל אביב לספרות ואומנות ע"ש יהושע רבינוביץ', על ספרה הרביעי, "בת הירח"
מבחר משיריה תורגמו לאיטלקית ולאנגלית.
ספרה השישי "אם לא היה פה מעקה הייתי עפה" יצא בשנת 2016 בתמיכת המועצה לתרבות ולאמנות של מפעל הפיס.
מספר שירים פרי עטה הולחנו. בשנת 2019 יצא לאור "עד הקיץ הבא": אלבום משיריה של סמדר שרת בהפקה מוזיקלית, הלחנה וביצוע של יניב נחמני.
חיים אישיים

שרת היא נכדתו של המלחין, מנצח המקהלות והמחנך יהודה שרת. רווקה ומתגוררת באשדוד.
לקריאה נוספת

שתל, שמואל. "הלב נפתח אל כנף מלאך". עיתון 77, גיליון 202 (1996), עמ' 9 (על ספרה "שמחת הקיקיון").
יעקב, אלברט בן יצחק. הטריינינג זוכר את הגוף. עיתון 77, גיליון 337–338 (אדר-ניסן תשס"ט, מרץ-אפריל 2009), עמ' 14 (על ספרה "אנטומיה של לב שלם")
אורבך, ניקולא. לקפוץ ולהישאר בחיים. עיתון 77, גל' 390 (אב-אלול תשע"ו, אוגוסט-ספטמבר 2016), עמ' 12–13 (על ספרה "אם לא היה פה מעקה הייתי עפה")
הערות שוליים

1 2 3 4 5 6 7 8  סמדר שרת בלקסיקון הספרות העברית החדשה
↑  "תרד", עיתון 77 גיליון 336, טבת-שבט תשס"ט, ינואר-פברואר 2009, עמ' 43
↑  "מחפשים" ו"רעב", עיתון 77 גיליון 368, סיון-תמוז תשע"ג, מאי-יוני 2013, עמ' 42-43
↑  "לואיס תרזה והדה גאבלר", עיתון 77, גיליון 404, טבת-שבט תשע"ט, דצמבר 2018-ינואר 2019 עמ' 46
| --- | --- |
בקרת זהויות :  NLI: 987007501075705171  BnF: cb16169517p (data)  ISNI: 0000 0000 7368 1039  LCCN: no91016842  VIAF: 14334120   WorldCat (עם VIAF): 14334120 
סמדר שרת
חכאי עטלף

| חכאי עטלף |
| --- | --- |
 Ogcocephalus nasutus
מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חכאים
תת־סדרה:: Ogcocephaloidei
משפחה:: חכאי עטלף
שם מדעי
 Ogcocephalidae ‏ג'ורדן, 1895

חכאי עטלף (שם מדעי: Ogcocephalidae) הוא משפחת דגים מסדרת החכאים המצוידים בזרועות-סנפירים איתם הם צועדים על קרקעית הים. תפוצתם היא באוקיינוסים טרופיים וסוב-טרופיים, בעומק 200-3,000 מ'. כמה מינים מגיעים עד לעומק 4,000 מטרים ואחרים חיים במימי חופים או אף בשפכי נהרות. המין Ogcocephalus darwini חי במים הקרים של איי גלאפגוס.
דגים אלה קיבלו את שמם על שם דמיונם לבטאים המכונים "עטלפי הים". הם בעלי סנפירי חזה רחבים מאוד המשמשים כגפיים וגוף עגלגל וקטן מאחוריהם. הראש ענקי ואילו הזנב והחלק האחורי קטנים מאוד. אורכם המרבי עד 50 ס"מ. החכאים ניזונים ממיני סרטנים, דגים אחרים ותולעים רב זיפיות באמצעות שימוש באורם המלאכותי, אף שה"חכה" אינה נמצאת בקצה המצח כמו רוב החכאים.
מיון

משפחה חכאי עטלף (Ogcocephalidae)
סוג Coelophrys - בו 7 מינים
סוג Dibranchus - בו 14 מינים
סוג Halicmetus - בו 3 מינים
סוג Halieutaea - בו 9 מינים
סוג Halieutichthys - בו 4 מינים
סוג Halieutopsis - בו 9 מינים
סוג Malthopsis - בו 13 מינים
סוג Ogcocephalus - בו 13 מינים
סוג Solocisquama - בו 3 מינים
סוג Zalieutes - בו 2 מינים
סמסון קיטור

סמסון קיטור (באנגלית: Samson Kitur; ‏ 25 בפברואר 1966 – 25 באפריל 2003) היה אתלט קנייתי, זוכה מדליית ארד אולימפית (ברצלונה 1992), זוכה מדליית ארד באליפות עולם (שטוטגרט 1993), סגן אלוף עולם באולם (סביליה 1991), אלוף אפריקה (קהיר 1990), סגן אלוף חבר העמים הבריטי (אוקלנד 1990) ופעמיים אלוף משחקי אפריקה (קהיר 1991 והארארה 1995) בריצת 400 מטר, וסגן אלוף עולם (שטוטגרט 1993) ואלוף חבר העמים הבריטי (אוקלנד 1990) בריצת שליחים 4x400 מטר.
ביוגרפיה > 1990 > אלוף חבר העמים הבריטי

במשחקי חבר העמים הבריטי שנערכו בינואר-פברואר באוקלנד שבניו זילנד זכה במדליית זהב בריצת שליחים 4x400 מטר בשיא משחקים חדש של 3:02.48 דקות. בנוסף, זכה במדליית כסף בריצת 400 מטר בתוצאה של 44.88 שניות.
ביוגרפיה > 1990 > אלוף אפריקה

באליפות אפריקה שנערכה באוקטובר בקהיר שבמצרים זכה במדליית זהב בריצת 400 מטר בתוצאה של 45.15 שניות.
ביוגרפיה > 1991 > סגן אלוף עולם באולם

באליפות העולם באולם שנערכה במרץ בסביליה שבספרד זכה במדליית כסף בריצת 400 מטר בשיא אישי חדש של 46.21 שניות.
ביוגרפיה > 1991 > אלוף משחקי אפריקה

במשחקי אפריקה שנערכו בספטמבר בקהיר זכה במדליית זהב בריצת 400 מטר בתוצאה של 45.40 שניות.
ביוגרפיה > 1992 > מדליית ארד אולימפית

באולימפיאדת ברצלונה שנערכה באוגוסט זכה במדליית ארד בריצת 400 מטר בתוצאה של 44.24 שניות, אחרי קווינסי ווטס (43.50 שניות) וסטיב לואיס (44.21 שניות), שניהם מארצות הברית. בשלב חצי הגמר קבע שיא קניה חדש של 44.18 שניות. בנוסף, סיים במקום שמיני בריצת שליחים 4x400 מטר, לאחר שנבחרתו לא סיימה את שלב הגמר.
ביוגרפיה > 1993 > סגן אלוף עולם

באליפות העולם שנערכה באוגוסט בשטוטגרט שבגרמניה זכה במדליית ארד בריצת 400 מטר בתוצאה של 44.54 שניות, אחרי מייקל ג'ונסון (43.65 שניות) ובוץ' ריינולדס (44.13 שניות), שניהם מארצות הברית. בנוסף, זכה במדליית כסף בריצת שליחים 4x400 מטר בתוצאה של 2:59.82 דקות.
ביוגרפיה > 1995 > אלוף משחקי אפריקה

במשחקי אפריקה שנערכו בספטמבר בהארארה שבזימבבואה זכה במדליית זהב בריצת 400 מטר בתוצאה של 44.36 שניות.
ביוגרפיה > 1996

באולימפיאדת אטלנטה שנערכה ביולי סיים במקום תשיעי בריצת 400 מטר בתוצאה של 45.17 שניות. בנוסף, סיים במקום שמיני בריצת שליחים 4x400 מטר, לאחר שנבחרתו לא הופיעה לשלב הגמר.
חיים אישיים

בשנת 2003, בהיותו רק בן 37, הוא נפטר בפתאומיות ממחלה לא ידועה בביתו בכפר. שניים מבין אחיו, סימון קיטור ודויד קיטור, אף הם אתלטים בינלאומיים מצטיינים.
שיאים אישיים > אצטדיון

ריצת 400 מטר: 44.18 שניות (1992), שיא קניה
שיאים אישיים > אולם

ריצת 400 מטר: 46.21 שניות (1991)
חכאי קרפד

| חכאי קרפד |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חכאים
משפחה:: חכאי קרפד
סוגים
 Chaunacops   Chaunax 
שם מדעי
 Chaunacidae ‏רגן, 1912

חכאי קרפד[דרושה הבהרה] (שם מדעי: Chaunacidae) היא משפחת דגים מסדרת החכאים החיים בתהומות האוקיינוס ומזכירים במראם קרפדים. הם חיים בכל האוקיינוסים עד לעומק 2,400 מטר.
מאפיינים

אורכם יכול להגיע ל-30 ס"מ והם בעלי ראש מגודל עם לסתות גדולות, גוף וראש שטוחים ורחבים והסנפירים שטוחים ומזכירים ידיים ויכולים להיאחז בסלעים. הם מפתים טרף להתקרב אליהם בעזרת הקצה של סנפיר הגב שלהם הפולט אור. דגים קטנים נמשכים לאור זה ונבלעים.
זהו דג איטי מאוד ורוב הזמן הוא נשאר צמוד למקומו. כך הוא גם חוסך באנרגיה.
סוגים

Chaunacops - בו 4 מינים
Chaunax - בו 25 מינים
חוק מיסוי מקרקעין (שבח ורכישה)

| --- | --- |

 פרטי החוק
 תאריך חקיקה:  26 באוגוסט 1963
 תאריך חקיקה עברי:  ו' באלול ה'תשכ"ג
 גוף מחוקק:  הכנסת החמישית
 הצעת חוק:  ממשלתית
 משרד ממונה:  משרד האוצר
 נוסח מלא:  הנוסח המלא
 
חוק מיסוי מקרקעין (שבח ורכישה), תשכ״ג–1963 הוא חוק שחוקק בשנת 1963 וקובע את המיסים הנוגעים לשבח ורכישה של נדל"ן. המטרה מאחורי המיסוי היא להבטיח הגינות חלוקתית ולאסוף הכנסות עבור קופת המדינה. מס שבח מקרקעין מוטל על רווחי בעל נכס הנובעים מהעלייה בערך הנכס לעומת ערכו בזמן רכישתו, ומס רכישה מוטל על רוכשי נדל"ן בעת רכישת הנכס.
מס שבח מקרקעין

מס שבח הוא מס המוטל על רווח הנובע מהפרשים בין ערך הנכס בזמן מכירתו לעומת ערכו בזמן רכישתו. חישוב המס מתבצע על פי נוסחא מסוימת הכוללת את העלות הראשונית של הנכס, הוצאות שיפור ותיקון שבוצעו בנכס, ועליית המדד. החוק מתיר פטורים מסוימים והנחות למוכרים, תלוי במספר גורמים כמו משך הזמן בו הנכס היה בבעלותם, והאם הנכס משמש כדיור ראשי.
מס רכישה

מס רכישה הוא מס המוטל על קונה הנכס בעת רכישתו. המס מחושב כאחוז ממחיר הרכישה ויכול להשתנות בהתאם לסוג הנכס ולזהות הקונה (לדוגמה, קונה ראשון לעומת משקיע). ישנם פטורים והקלות מסוימים במס זה גם כן, במיוחד לרוכשי דירת יוקרה ראשונה, במטרה לעודד רכישת דירות ולסייע למשפחות לרכוש דירה.
שינויים חוקתיים ומדיניות

החוקים והמדיניות הנוגעים למיסוי מקרקעין בישראל נתונים לשינויים תדירים, במטרה להתאים אותם למצב השוק ולצורכי המדינה. לעיתים, השינויים נועדו להרחיב את הפטורים ולהקל על רוכשי הנכסים, ולעיתים אחרות הם נועדו להגביר את המיסים על מנת להרתיע מהשקעות ספקולטיביות ולצמצם את העליות במחירי הדירות.
השפעות וביקורות

מיסוי מקרקעין בישראל זכה לביקורת רבה מצד גורמים שונים בשוק. מצד אחד, יש הטוענים כי המיסים מגבילים את היכולת לרכוש נכסים ומעמיסים עלות כספית כבדה על רוכשים. ישנה ביקורת מהצד הדוגל בקפטליזם הטוען כי החוק מגביל את השפעותיו של השוק החופשי על מחירי הדירות. מצד שני, ישנם טענות כי המיסוי לא מספיק כדי לדכא את העליות במחירי הדירות ולהביא לשוק נדל"ן יותר הוגן ונגיש. המאבק בין הצורך להבטיח הגינות חלוקתית, לגבור על הספקולציה בשוק הנדל"ן, ולאסוף הכנסות לקופת המדינה ממשיך להיות אתגר מרכזי בניהול המיסוי על מקרקעין בישראל.
עיקרי החוק

החוק קובע את המועדים והתהליכים לתשלום מיסים בעקבות עסקאות נדל"ן, כולל תשלום תוך זמנים מסוימים לאחר קבלת הודעה על חוב מס, וכן הוראות לגביית המס, ריבית וקנסות במקרה של איחור בתשלום. החוק מאפשר גם גביית מס במכירה כפויה - מקרים בהם זכות במקרקעין או זכות באיגוד מקרקעין נמכרת לא על ידי המוכר, אלא בגלל צורך לפרוע משכנתה, שעבוד אחר, או לפי פסק דין. במקרה כזה המס ישולם מתוך הסכום שהתקבל עבור הנכס תרם העברתו. וקובע עונשים על אי הגשת הצהרה או אי תשלום.
החוק מגדיר את המס כמס שבח המוטל על שבח במכירת זכות במקרקעין, ומסביר כיצד נקבע השבח כהפרש בין שווי המכירה ליתרת שווי הרכישה. החוק כולל הנחיות לחישוב מס בפעולות באיגוד מקרקעין, כולל החלת הוראות פקודת מס הכנסה על פעולות אלו. שר האוצר מוסמך לקבוע את השיעורים, פטורים, והנחיות נוספות לביצוע החוק. מס רכישה מוטל על הרוכש במכירת זכות במקרקעין ונקבע לפי שווי המכירה או סכום קבוע, בהתאם לסוג המכירה או המקרקעין.
בהמשך מוגדרות ההגדרות ותנאים לפינוי בינוי כמו מהו "יזם", "מתחם פינוי ובינוי", ו"קשיש" לצורך זה. הוא מפרט פטורים ממסים במכירות זכויות במתחמים אלו, תנאים לקבלת זכות ביחידת מגורים חלופית, וכן חובות הודעה ודיווח למנהלים. כמו כן, החוק מכיל הוראות מיוחדות למתחמים שהוכרזו על ידי הממשלה כמתחמי התחדשות עירונית ומאפשר פטורים נוספים ממס במסגרת תהליכי פינוי ובינוי.
החוק מתיר למנהל או למי שהורשה על ידו ולאנשים המוסמכים על ידי שר המשטרה סמכויות נרחבות לביצוע בדיקות, דרישת מסמכים, עדויות, כניסה לנכסים, וחקירות לצורך אכיפת הוראות החוק.
חכאי זרועות

| חכאי זרועות |
| --- | --- |

מיון מדעי
ממלכה:: בעלי חיים
מערכה:: מיתרניים
על־מחלקה:: מקריני סנפיר
מחלקה:: מקריני סנפיר
סדרה:: חכאים
תת־סדרה:: Antennarioidei
משפחה:: חכאי זרועות
שם מדעי
 Brachionichthyidae ‏גיל, 1878

חכאי זרועות (שם מדעי: Brachionichthyidae) היא משפחת דגים מסדרת החכאים היכולים להלך על קרקעית הים בעזרת סנפירים דמויי זרועות כתחליף לשחייה, אך הם מסוגלים גם לשחות מעט.
דגים אלה חיים בימים ממוזגים בקרבת החופים של אוסטרליה וטסמניה.
הם בעלי ראש גדול, "זרועות" של סנפירים מתחת לגופם בעלות "אצבעות" קצרות וגוף מוארך שבקצהו זנב גדול. העור בעל שכבה דקה וחסרת קשקשים. הסנפירים של הגב והשת פרושים. לדגים אלה סנפיר עליון דמוי-חכה אך הוא אינו משמש לדיג ואינו פולט אור.
הם ניזונים מדגים ויצורי ים קטנים דומים.
הכחדה

במרץ 2020 המין Sympterichthys unipennis הוכרז כמין נכחד ברשימה האדומה של IUCN, לאחר שלא נצפה בטבע במשך יותר ממאה.
מין נוסף של חכאי זרועות, Brachionichthys hirsutus, נמצא בסכנת הכחדה חמורה מאז 1996.
סוגים

Brachionichthys
Brachiopsilus
Histionotophorus - נכחד
Pezichthys
Sympterichthys
Thymichthys
חבורת לא אירא

|  מידע כללי |
| --- | --- |
 מאת:  יהודית גולן (תחת שם העט ג. אבי-נתן)
 הוצאה
 הוצאה:  חזון
 תאריך הוצאה:  תשנ"ה
 מהדורות נוספות
 מספר כרכים:  4
 סדרה
 מספר ספרים:  4
 קישורים חיצוניים
 הספרייה הלאומית:  = 990013148630205171 (חבורת לא אירא במבצע חילוץ)
 
חבורת לא אירא היא סדרת ספרים חרדית לילדים של הסופרת יהודית גולן, (יצאה תחת שם העט ג. אבי-נתן) שיצאה בהוצאת חזון. מאייר הסדרה הוא דוד גולדשמיט. שם החבורה נלקח מהפסוק ”לא אירא רע כי אתה עמדי”, והוא נבחר לשם הסדרה משום שהוא ראשי תיבות של ארבעת חבריה: אלי, ידידיה, ראובי ואבי. הסדרה פורסמה בעבר בהמשכים בעיתון הילדים של יום ליום, "יום צעיר". ספרי הסדרה נמכרו בקרוב ל-5,000 עותקים כל אחד[דרוש מקור].
הדמויות

גיבורי הסדרה הם חבורה של 4 ילדים, אלי, ידידיה, אבי וראובי.
ראובי - הוא המנהיג הבלתי מוכתר של החבורה.
אלי - אלי הוא הבכור במשפחתו, הוא אחראי, עצמאי ומאורגן, הנכד של סבתוש.
ידידיה - ידידיה הוא בן זקונים במשפחתו ויש לו אמא דאגנית במיוחד.
אבי - חברו הטוב של ראובי.
ספרי הסדרה

חבורת לא אירא במבצע חילוץ - בני ברק, תשנ"ה. החבורה עוסקת בחילוץ משפחת חברם שנקלעו לידי המיסיון.
חבורת לא אירא אצל סבתוש - בני ברק, תשנ"ו. החבורה מנסה לפתור תעלומה במושבה של סבתוש (-סבתא) של אלי וחושפת גנבים מהכפר הערבי הסמוך.
חבורת לא אירא בעקבות הפקיד הקשוח - בני ברק, תשנ"ז. החבורה מאתרת את הוריו של אדם שנחטף ממעברה של עולים תימנים.
חבורת לא אירא בעקבות המפתח הנחושת - בני ברק, תש"ס. החבורה עוזרת לשען שהסתבך עם חבורת נוכלים.
זעמן השוט

| זעמן השוט |
| --- | --- |
 זעמן השוט
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: זוחלים
סדרה:: קשקשאים
תת־סדרה:: נחשים
משפחה:: זעמניים
סוג:: Masticophis
מין:: זעמן השוט
שם מדעי
 Masticophis flagellum ‏שו, 1802

זעמן השוט (שם מדעי: Masticophis flagellum) הוא מין נחש ממשפחת הזעמניים החי ברחבי ארצות הברית ומקסיקו.
מאפיינים

נחש זה קיבל את שמו עקב מבנה גופו המשתלח כמו שוט שחור. אורכו מגיע ל-127–183 סנטימטרים ומשקלו ל-1.2–1.8 קילוגרם. הוא בעל ראש מעוגל עם עיניים צהובות גדולות ולשון מפוצלת המזדקרת כדי לקלוט את האוויר. צבעו העיקרי הוא שחור, אך יכול להופיע גם באפור כהה, חום, אדמדם ואף ורוד. צבעו תלוי בתת-המין ובאזור ממנו הוא מגיע.
זהו נחש פעיל יום מהיר מאוד היכול לנוע במהירות של 15 קמ"ש אחרי טרפו. הוא טורף לטאות, ציפורים שונות ומכרסמים. הם מרימים את ראשיהם מעל הקרקע כדי לראות היטב ולחוש בטרף ואז מנהלים אחריו מרדף מהיר. הם הורגים את הטרף באמצעות לסתותיהם החזקות והמהירות. בעת איום הם משמיעים קולות אזהרה קולניים שמפתיעים את היריב ואז בורחים במהירות.
תפוצתם ברחבי יערות מחט, יערות נשירים, ביצות, שדות, הפרריה, אזורי חולות וחופים.
תת-מינים

Masticophis flagellum cingulum
Masticophis flagellum flagellum
Masticophis flagellum fuliginosus
Masticophis flagellum lineatulus
Masticophis flagellum piceus
Masticophis flagellum ruddocki
Masticophis flagellum testaceus
הערות שוליים

↑  זעמן השוט באתר הרשימה האדומה של IUCN
חצי האי המלאי

| --- | --- |

 נתונים גאוגרפיים
 מיקום:  ים אנדמן, מפרץ תאילנד 
 קואורדינטות:  7°N 100°E﻿ / ﻿7°N 100°E﻿ / 7; 100
 שטח:  242,363.8 קילומטר רבוע
 נתונים מדיניים
 מדינה:  מלזיה מלזיה (מערב) תאילנד תאילנד מיאנמר מיאנמר
  (למפת אסיה מוגדלת) חצי האי המלאי(למפת אסיה רגילה) חצי האי המלאי
 
חצי האי המלאי (במלאית: Semenanjung Tanah Melayu; בתאית: คาบสมุทรมลายู) הוא חצי אי בדרום-מזרח אסיה. חצי האי ידוע גם בכינוי קרה (Kra) על שם מצר היבשה המקשר בינו לבין יבשת אסיה, והמגיע בנקודה הצרה ביותר שלו לרוחב של 45 ק"מ. רוחבו המקסימלי של חצי האי מגיע ל-330 ק"מ ואורכו 1,555 ק"מ, מקו הרוחב 1° צפון עד רוחב 14° צפון. סך שטחו של חצי האי הוא כ-190,000 קמ"ר. את חצי האי המלאי מקיפים מפרץ תאילנד (בעבר מפרץ סיאם) וים סין הדרומי ממזרח, מצר ג'והור ומצר סינגפור מדרום, וכן מצר מלאקה וים אנדמן ממערב.
תאילנד ומיאנמר תופסות את חלקו הצפוני והמרכזי של חצי האי, ואילו מלזיה המערבית שוכנת בחלקו הדרומי. בשנת 2004 נפגעו חופיו המערביים של חצי האי כתוצאה מרעידת האדמה באוקיינוס ההודי וגל הצונאמי שהכה בחופיו בעקבותיה. עם זאת, האי סומטרה סוכך על חלקו הדרומי של חצי האי המלאי, ועיקר הנזק נגרם בחופי תאילנד שבמרכזו.
חוסיין עלי מונתזרי

| --- | --- |

 לידה:  22 בספטמבר 1922 נג'אפבד, המדינה האימפריאלית של איראן 
 פטירה:  20 בדצמבר 2009 (בגיל 87) קום, איראן 
 מדינה:  איראן 
 מקום קבורה:  מקדש פאטמה מעצומה 
 מפלגה:  פוליטיקאי עצמאי 
 www.amontazeri.com
 
 
אייתוללה חוסיין עלי מונתזרי (בפרסית: حسین‌علی منتظری; 1922 – 20 בדצמבר 2009‏; תעתוק מדויק: חסין עלי מנתט'רי) היה הוגה דת אסלאמי איראני, פעיל זכויות אדם ודמוקרטיה באיראן. מונתזרי היה בין מנהיגי המהפכה האיראנית בשנת 1979. ב-1985 נקבע מונתזרי ליורשו של אייתוללה רוחאללה ח'ומייני אך הודח ממעמד זה ב-1989, על רקע מדיניות ממשלת איראן שבה ראה מונתזרי פגיעה בחירות ובזכויות העם. את שנותיו האחרונות חי מונתזרי בעיר הקדושה קום, אולם הוא נותר בעל השפעה באיראן, במיוחד בקרב חוגים רפורמיסטים. מונתזרי שימש מרג'ע תקליד באסלאם השיעי.
בעשורים האחרונים לחייו מונתזרי היה מן המבקרים החריפים של הרפובליקה האיסלאמית של איראן ומדיניותה. מונתזרי היה אף מחבר פורה וחיבר מספר ספרים ומאמרים.
תחילת דרכו

מונתזרי נולד בשנת 1922 למשפחה חקלאית סמוך לנג'אפבד, מערבית לאספהאן. את חינוכו הדתי החל באספהאן והמשיך בעיר הקדושה קום, שם היה תלמידו של ח'ומייני. עם סיום לימודיו היה למורה בבית ספר דתי. ביוני 1963 הוא נענה לקריאתו של ח'ומייני, הצטרף למחאה כנגד המהפכה הלבנה של השאה פהלווי, והפך פעיל בחוגים דתיים אשר פעלו כנגד השאה.
לאחר צאתו של ח'ומייני לגלות, הפך מונתזרי למרכז הרשת הדתית שאותה ייסד ח'ומייני לפעילות נגד השאה. בשנת 1974 נשלח למעצר בכלא אווין על פעילותו כנגד השלטון ושוחרר בשנת 1978. כך התאפשר לו ליטול חלק פעיל במהפכה כנגד השאה.